Plēsoņa: Atjaunots

"Plēsoņa: Atjaunots" () ir 2018. gada zinātniskās fantastikas asa sižeta filma, kuras režisors un scenārija līdzautors ir Šeins Bleks. Galvenās lomas filmā atveido Boids Holbruks, Olīvija Manna, Trevante Rouds, Kīgans Maikls Kejs, Stērlings Brauns, Džeikobs Tramblejs, Ivonna Strahovska, Alfijs Allens un Tomass Džeins. Šī ir ceturtā filma "Plēsoņas" filmu ciklā, bet ieskaitot filmu ciklu "Svešie pret Plēsoņu" kopumā sestā filma, un tās darbība norisinās starp filmu "Plēsoņa 2" (1990) un "Plēsoņas (2010) notikumiem. Filma seko karavīru grupai un zinātniekam, kuriem jāsadarbojas, lai cīnītos pret iebrūkošo Plēsoņu pāri un atklātu viņu plānus cilvēcei.

Sarunas par jaunu "Plēsoņas" daļu sākās 2014. gada jūnijā, kad Bleku apstiprināja par scenāristu un režisoru. Liela daļa aktieru projektam pievienojās laika posmā no 2016. gada oktobra līdz 2017. gada janvārim. Filmēšana notika Britu Kolumbijā no 2017. gada februāra līdz jūnijam, un filmas kulmināciju pēc sliktiem testa seansiem pārrakstīja un pārfilmēja 2018. gada jūlijā.

Filmas "Plēsoņa: Atjaunots" pirmizrāde notika Toronto Starptautiskajā kinofestivālā , bet ASV un Latvijas kinoteātros filmu demonstrēja no  un to izplatīja 20th Century Fox. Filma saņēma dažādus kritiķu vērtējumus un visā pasaulē nopelnīja 160,5 miljonus ASV dolāru pie 88 miljonu ASV dolāru budžeta.

 Atsauces 

 Ārējās saites 

Kategorija:2018. gada filmas
Kategorija:ASV filmas
Kategorija:Zinātniskās fantastikas filmas
Kategorija:Spraiga sižeta filmas
Kategorija:20th Century Fox filmas
Kategorija:Šeina Bleka filmas